**ความรู้ ความเข้าใจ ตามหลักกาลามสูตรในการใช้สื่อออนไลน์ของนักเรียนมัธยมศึกษา
โรงเรียนนราสิกขาลัย จังหวัดนราธิวาส**

Knowledge and Understanding in Accordance with Kalamasutra Principles Used in Online Media of Secondary School Students at Narasikhalai School, Narathiwas Province

Phra Kookiat Thanimbun and Nat Luxchaigul

พระกู้เกียรติ ถนิมบุญ[[1]](#footnote-1)\* และณัฏฐ์ หลักชัยกุล[[2]](#footnote-2)

Phra Kookiat Thanimbun[[3]](#footnote-3)1\* and Nat Luxchaigul[[4]](#footnote-4)2

**บทคัดย่อ**

การวิจัยครั้งนี้ มีวัตถุประสงค์เพื่อศึกษาความรู้ ความเข้าใจ ตามหลักกาลามสูตรในการใช้สื่อออนไลน์ของนักเรียนมัธยมศึกษา โรงเรียนนราสิกขาลัย จังหวัด นราธิวาส เป็นการวิจัยเชิงคุณภาพ (Qualitative Research) ผู้ให้ข้อมูลหลักจำนวน 12 คน เก็บรวบรวมข้อมูลโดยการสัมภาษณ์เชิงลึก ผลการวิจัย พบว่า สื่อออนไลน์ที่นักเรียนทุกคนใช้ คือ เฟสบุ๊ค (Facebook) รองลงมาคือ ไลน์ (Line) และอินสตราแกรม (Instagram) ตามลำดับ

นักเรียนส่วนใหญ่ มีความรู้ ความเข้าใจ และสามารถนำหลักกาลามสูตรมาปรับใช้ในการใช้สื่อออนไลน์ ประกอบด้วย ข้อที่ (1) มา อนุสฺสวเนน : อย่าเพิ่งเชื่อโดยฟังตามกันมา ข้อที่ (2) มา ปรมฺปราย : อย่าเพิ่งเชื่อโดยถือว่าเป็นของเก่าเล่าสืบๆ กันมา ข้อที่ (3) มา อิติกิราย : อย่าเพิ่งเชื่อเพราะข่าวเล่าลือ ข้อที่ (5) มา ตกฺกเหตุ : อย่าเพิ่งเชื่อโดยคิดเดาเอาเอง และข้อที่ (6) มา นยเหตุ : อย่าเพิ่งเชื่อโดยคิดคาดคะเนอนุมานเอา เพื่อใช้ในการตัดสินใจเลือกบริโภคสื่อออนไลน์

และพบน้อยที่สุดคือการนำหลักกาลามสูตร ข้อที่ (4) มา ปิฏกสมฺปทาเนน : อย่าเพิ่งเชื่อโดยอ้างคัมภีร์หรือตำรา ข้อที่ (7) มา อาการปริวิตกฺเกน : อย่าเพิ่งเชื่อโดยตรึกเอาตามอาการที่ปรากฏ ข้อที่ (8) มา ทิฎฐินิชฺฌานกฺขนฺติยา : อย่าเพิ่งเชื่อเพราะเห็นว่าต้องกับความเห็นของตน ข้อที่ (9) มา ภพฺพรูปตา : อย่าเพิ่งเชื่อว่าผู้พูดควรเชื่อได้ ข้อที่ (10) มา สมโณ โน ครูติ : อย่าเพิ่งเชื่อว่าผู้พูดนั้นเป็นครูของเรา

**คำสำคัญ:** หลักกาลามสูตร, สื่อออนไลน์, โรงเรียนนราสิกขาลัย

**ABSTRACT**

This qualitative study aimed to explore knowledge and understanding in accordance with Kalamasutra principles used in Online media of secondary school students at Narasikhalai school, Narathiwas province. Results of the study revealed that Facebook was the Online media used by all students moat, followed by Line and Instragram, respectively. Most of them had knowledge and understanding and were able to adopt Kalamasutra principles in Online media using. This comprised: Item 1) do not believe through word-of-mouth; Item 2) do not believe regarding it was an old matter told from generation to generation; Item 3) do not believe due to a rumour; Item 5) do not believe due to estimation. All of these were used as a basis of the decision making to use Online media. The following were found least: Item 4) do not believe as cited in handbooks: Item 7) do not believe due to appeared condition; Item 8): do not believe due to consistence with self-opinion; Item 9) do not believe since the speaker is reliable; and Item 10) do not believe since the speaker is your teacher.

Keywords: Kalamasutra principles, Online media, Narasikhalai School

**บทนำ**

ปัจจุบันนี้การดำเนินชีวิตประจำวันของคนเราในสังคมได้ก้าวเข้าสู่ยุคสังคมออนไลน์ (Social Media) ซึ่งผู้ใช้อินเตอร์เน็ตก็มีอัตตราที่เพิ่มสูงขึ้นเรื่อยๆ เช่น Facebook, Twitter, Line, Instagram, My Space เป็นต้น การสื่อสารการเข้าถึงข้อมูลข่าวสารต่างๆ สะดวก รวดเร็ว ผ่านเครือข่ายออนไลน์ โดยเชื่อมโยงกันทั่วโลกในแบบไร้พรมแดน ข้อมูลข่าวสารต่างๆ มีแหล่งที่มาอย่างหลากหลาย ซึ่งมีข้อเท็จจริงบ้าง ปราศจากข้อเท็จจริงบ้าง ข้อมูลเหล่านี้อาจสร้างความเข้าใจคลาดเคลื่อนไปจากข้อเท็จจริงเดิมที่เกิดขึ้น และมีผลทำให้เกิดความเชื่อด้วยการถูกชักจูงจากสื่อ อย่างไม่รู้ตัว สื่อออนไลน์เป็นทางช่องหนึ่ง ที่มีอิทธิพลต่อคนในสังคมโดยเฉพาะอย่างยิ่งคือเยาวชน หากขาดการพิจารณาไตร่ตรองให้รอบคอบ โอกาสที่จะตกเป็นเครื่องมือของสื่อนั้นจึงมีมาก(สำนักงานพัฒนาธุรกรรมทางอิเล็กทรอนิกส์ ณัฐพล บัวอุไร. (2554).

สอดคล้องกับในทางพุทธศาสนามีหลักคำสอนประการหนึ่งที่สามารถนำมาประยุกต์ใช้เพื่อการรู้เท่าทันตนเองและรู้เท่าทันสื่อได้ นั่นคือ “หลักกาลามสูตร 10 ประการ” ที่พระพุทธเจ้า พร้อมด้วยภิกษุสงฆ์หมู่ใหญ่ ได้แสดงไขข้อข้องใจให้กับพวกกาลามะชาวเกสปุตตนิคมเมื่อครั้งในอดีตกาล(พระสุตตันตปิฏก อังคุตตรนิกาย เอกก ทุก ติกนิบาตร, 2539) อีกทั้งเป็นการเตือนสติให้กับพุทธศาสนิกชน เพื่อไม่ให้เชื่อสิ่งใดอย่างงมงายโดยปราศจากการใช้ปัญญาพิจารณาอย่างรอบคอบ ได้แก่ 1) อย่าเพิ่งเชื่อตามที่ฟังๆ กันมา 2) อย่าเพิ่งเชื่อตามที่ทำต่อๆ กันมา 3) อย่าเพิ่งเชื่อตามคำเล่าลือ 4) อย่าเพิ่งเชื่อโดยอ้างตำรา 5) อย่าเพิ่งเชื่อโดยนึกเดา 6)อย่าเพิ่งเชื่อโดยคาดคะเนเอา 7)อย่าเพิ่งเชื่อโดยนึกคิดตามแนวเหตุผล 8) อย่าเพิ่งเชื่อเพราะถูกกับทฤษฎีของตน 9) อย่าเพิ่งเชื่อเพราะมีรูปลักษณ์ที่ควรเชื่อได้ 10) อย่าเพิ่งเชื่อเพราะผู้พูดเป็นครูบาอาจารย์ของตน (พระคัมภีรญาณ อภิปุญโญ, 2550)

สื่อที่ใช้ผ่านช่องทางออนไลน์จึงมีอิทธิพลต่อเยาวชนคนรุ่นใหม่เป็นอย่างมากในยุคปัจจุบันนี้ ผู้วิจัยจึงตระหนักถึงความรอบคอบในการไตร่ตรองพิจารณาข้อมูลต่างๆ ในการใช้สื่อออนไลน์ และการไตร่ตรองพิจารณาตามหลักคำสอนกาลามสูตรทางศาสนา ที่มีความสอดคล้องในการรู้เท่าทันสื่อยุคโลกาภิวัฒน์ในศตวรรษที่ 21 เป็นส่วนประกอบที่สำคัญ ในการพิจารณาไตร่ตรองข้อมูลข่าวสารต่างๆ ก่อนตัดสินใจเชื่อหรือไม่ เพื่อประโยชน์ในการดำเนินชีวิตประจำวันอย่างรู้เท่าทันสื่อและได้รับประโยชน์ที่เกิดขึ้นมากกว่าโทษที่จะได้รับ

ซึ่งผู้วิจัยเล็งเห็นว่าโรงเรียนเป็นอีกสถานที่หนึ่งที่เด็กส่วนใหญ่ได้รับข้อมูลข่าวสารมากที่สุด โดยเฉพาะ โรงเรียนนราสิกขาลัย ซึ่งเป็นโรงเรียนที่ตั้งอยู่ใน อำเภอเมืองนราธิวาส จังหวัดนราธิวาส ถือว่าเป็นโรงเรียนระดับจังหวัดที่ค่อนข้างมีนักเรียนจากหลายอำเภอมาศึกษา และโรงเรียนมีความก้าวหน้าของระบบอินเตอร์เน็ต คอมพิวเตอร์และเทคโนโลยีการสื่อสาร ดังนั้นผู้วิจัยจังสนใจที่จะศึกษา ความรู้ ความเข้าใจ ตามหลักกาลามสูตรในการใช้สื่อออนไลน์ ของนักเรียนมัธยมศึกษาโรงเรียนนราสิกขาลัย จังหวัดนราธิวาส

**วัตถุประสงค์ของการวิจัย**

เพื่อศึกษาความรู้ ความเข้าใจ ตามหลักกาลามสูตรในการใช้สื่อออนไลน์ ของนักเรียนมัธยมศึกษาโรงเรียนนราสิกขาลัย จังหวัดนราธิวาส

**ขอบเขตการวิจัย**

1. ขอบเขตด้านพื้นที่

โรงเรียนนราสิกขาลัย จังหวัดนราธิวาส

2. ขอบเขตด้านระยะเวลา

ตั้งแต่ เดือนสิงหาคม พ.ศ.2560 – เดือนกรกฎาคม พ.ศ.2561

3. ขอบเขตด้านประชากรและผู้ให้ข้อมูลหลัก

ประชากรที่ใช้ในการวิจัย ได้แก่ นักเรียนที่นับถือศาสนาพุทธ ชั้นมัธยมศึกษาปีที่ 1-6 ของโรงเรียนนราสิกขาลัย จังหวัดนราธิวาส โดยเลือกชั้นละ 2 คน รวมเป็น 12 คน (เลือกแบบเฉพาะเจาะจง ผ่านคำแนะนำของคุณครูประจำชั้น) โดยการสัมภาษณ์เชิงลึก

**การทบทวนวรรณกรรมและงานวิจัยที่เกี่ยวข้อง**

**แนวคิดการรู้เท่าทันสื่อออนไลน์**

อุษา บิ้กกิ้นส์ (2555) ได้ให้ความหมายของการรู้เท่าทันสื่อว่าเป็นความสามารถในการตีความหมาย คำพูด สัญลักษณ์ ที่มีอยู่มากมายจาก โทรทัศน์ วิทยุ คอมพิวเตอร์ หนังสือพิมพ์ วารสาร และ สื่อโฆษณาต่างๆ รวมไปถึงความสามารถในการตัดสินใจเลือก การตั้งคำถาม การไม่หวั่นไหวต่อสื่อรอบตัว

จินตนา ตันสุวรรณนนท์ (2559) ทักษะการเรียนรู้เพื่อเท่าทันสื่อ มีองค์ประกอบที่สำคัญ ดังนี้

1 ทักษะในการเข้าถึง (Access Skill) ทักษะนี้จะช่วย ให้บุคคลสามารถรวบรวมข้อมูลที่เหมาะสมและมีประโยชน์ และ สามารถทำความเข้าใจความหมายของเนื้อหาสารได้อย่างมี ประสิทธิภาพ

 2 ทักษะการวิเคราะห์ (Analyze Skill) ทักษะนี้จะช่วย ให้บุคคลสามารถตรวจสอบการออกแบบทั้งรูปแบบของเนื้อหาสาร โครงสร้างของเนื้อหาสาร และลำดับเหตุการณ์ของเนื้อหาสาร รวมถึงสามารถใช้แนวคิดต่างๆ ทั้งทางด้านเศรษฐกิจ สังคม และ การเมืองในการทำความเข้าใจบริบทของเนื้อหาสารที่นำเสนอ

 3 ทักษะการประเมินเนื้อหาสาร (EvaluateSkill) ทักษะ นี้จะช่วยให้บุคคลสามารถเชื่อมโยงเนื้อหาสารไปยังประสบการณ์ ส่วนบุคคลและทำการตัดสินเกี่ยวกับความถูกต้อง คุณภาพและความเกี่ยวข้องของเนื้อหาสาร

 4 ทักษะการสร้างสรรค์ (Create Skill) ทักษะนี้จะช่วย ให้บุคคลสามารถเขียนความคิดของพวกเขา โดยใช้ข้อความเสียง และ/หรือภาพได้อย่างมีประสิทธิภาพสำหรับวัตถุประสงค์ที่แตกต่างกัน รวมทั้งสามารถใช้เทคโนโลยีการสื่อสารเพื่อสร้างสรรค์เนื้อหาสารของพวกเขา

 5 ทักษะการมีส่วนร่วม (Participate Skill) ทักษะนี้จะ ช่วยให้บุคคลสามารถเข้าไปมีส่วนร่วมหรือปฏิสัมพันธ์ซึ่งจะส่งผล มหาศาลในการทำงานร่วมกับผู้อื่น แนวคิดเกี่ยวกับทักษะการรู้เท่าทันสื่อข้างต้นสอดคล้อง กับที่คณะกรรมาธิการยุโรป (Celot & Perez Tornero , 2009) กล่าวถึงโครงสร้างของการรู้เท่าทันสื่อว่าประกอบด้วย 2 มิติ คือ (1) ปัจจัยที่เกี่ยวข้องกับสภาพแวดล้อม (Environmental Factors) เป็นระดับพื้นฐานซึ่งเป็นชุดของปัจจัยที่เป็นไปตามบริบท (2) ความสามารถส่วนบุคคล ( IndividualCompetences ) หมายถึง ความสามารถเฉพาะของบุคคลที่เกี่ยวเนื่องกับการฝึก ปฏิบัติทางทักษะ

**แนวคิดหลักกาลามสูตร**

พระคัมภีรญาณ อภิปุญโญ (2550) กล่าวว่า พระพุทธเจ้าได้เทศนาวางหลักเกณฑ์เกี่ยวกับความเชื่อที่ว่าควรจะเชื่ออย่างไรหรือควรจะพิจารณาอย่างไรก่อนที่จะเชื่อ โดยทรงเทศนาสั่งสอนชาวกาลามะในเกสปุตตนิคมหรือหมู่บ้านเกสปุต (อ่านว่า เก-สะ-ปุต) แคว้นโกศล ในประเทศอินเดียในสมัยโบราณ เนื่องจากที่หมู่บ้านนี้มีนักบวชเจ้าลัทธิต่างๆ เดินทางมาเทศนาคำสอนของตนๆ มากมาย และต่างก็ระบุว่าคำสอนของตนถูกต้องและของผู้อื่นเป็นเท็จทั้งสิ้น เมื่อได้ฟังมากๆ และฟังจากหลายๆ อาจารย์ก็ทำให้ชาวกาลามะสับสน เมื่อพระพุทธเจ้าเสด็จผ่านมาชาวกาลามะจึงขอร้องให้พระพุทธเจ้าเทศนาโปรดว่าจะเชื่อใครและควรจะเชื่ออย่างไร พระพุทธเจ้าก็ทรงเทศนาโปรดชาวกาลามะถึงข้อห้ามหรือข้อพึงระมัดระวัง 10 ประการประกอบด้วย

 1 . มา อนุสฺเวน ( มา อะนุสสะเวนะ ) (อย่าเพิ่งเชื่อโดยฟังตามกันมา)

( Be not led by report- both verbal report and written report. ) จากการสัมภาษณ์ พบว่า นักเรียนให้ความสำคัญกับเรื่องราว

2. มา ปรมฺปราย ( มา ปะรัมปะรายะ ) (อย่าเพิ่งเชื่อโดยถือว่าเป็นของเก่าเล่าสืบๆ กันมา)

( Be not led by tradition. )

3. มา อิติกิรายะ ( มา อิติกิรายะ ) (อย่าเพิ่งเชื่อเพราะข่าวเล่าลือ)

( Be not led by hearsay or rumour. )

4. มา ปิฎกสมฺปทาเนน ( มา ปิตะกะสัมปะทาเนนะ ) (อย่าเพิ่งเชื่อโดยอ้างคัมภีร์หรือตำรา)

( Be not led by the authority of texts. )

5. มา ตกฺกเหตุ ( มา ตักกะเห-ตุ ) (อย่าเพิ่งเชื่อโดยคิดเดาเอาเอง)

( Be not led by mere logic. )

6. มา นยเหตุ ( มา นะยะเห-ตุ ) (อย่าเพิ่งเชื่อโดยคิดคาดคะเนอนุมานเอา)

( Be not led by inference and philosophy. )

 7. มา อาการปริวิตกฺเกน ( มา อาการะปะริวิตักเกนะ ) (อย่าเพิ่งเชื่อโดยตรึกเอาตามอาการที่ปรากฏ) ( Be not led by considering appearances and common sense. )

 8. มา ทิฏฺฐินิชฺฌานกฺขนฺติยา ( มา ทิดถินิดชานักขันติยา ) (อย่าเพิ่งเชื่อเพราะเห็นว่าต้องกับความเห็นของตน ) ( Be not led by the agreement with a considered and approved theory. )

9. มา ภพฺพรูปตาย (มา พับพะรูปะตายะ) (อย่าเพิ่งเชื่อว่าผู้พูดควรเชื่อได้)( Be not led by seeming possibility and because of creditability. )

10. มา สมโณ โน ครูติ (มา สัมมะโนโนคะรูติ) (เอย่าเพิ่งเชื่อว่าผู้พูดนั้นเป็นครูของเรารา) ( Be not led by the idea, ‘This is our teacher’. )

**งานวิจัยที่เกี่ยวข้อง**

พระครูปลัดรังสรรค์ คุณสาโร ( 2559 น. 272-279) ศึกษา กาลามสูตร : หลักพิจารณษก่อนเชื่อในพุทธปรัญาเถรวาท ผลการศึกษา พบว่าการพิจารณาก็คือการไตร่ตรองโดยอาจใช้เหตุผล หรือใช้การดูจากสิ่งที่ อ้างอิง เช่นตำารา หรือตัวบุคคล หรือดูจากคำล่ำลือ หรือดูจากการที่มันตรงกับความเห็นที่เรามีอยู่ก่อนแล้ว เป็นต้น มาตัดสินใจ ซึ่งสิ่งที่ใช้พิจารณานั้นก็อยู่ในหลักที่พระพุทธเจ้าสอนว่าอย่าเชื่อทั้ง 10 นี้ทั้งสิ้น ดังนั้น การที่บอกว่า “ให้พิจารณาก่อนจึงค่อยเชื่อ” นั้นจึงไม่ถูกต้อง

สิ่งที่ถูกต้องก็คือ เมื่อเราได้เรียนรู้หลักคำสอนใดมา ก่อนอื่นก็ให้นำมาพิจารณา ก่อนว่ามีโทษหรือมีประโยชน์ ถ้าเห็นว่ามีโทษก็ให้ละทิ้งเสีย (ซึ่งนี้ยังเป็นแค่การพิจารณา) แต่ถ้าเห็นว่ามีประโยชน์ ไม่มีโทษก็ให้นำมาทดลองปฏิบัติดูก่อน ถ้าลองปฏิบัติเต็มมาตรฐานแล้ว ความทุกข์ไม่ดับลง ก็ให้ละทิ้งเสียตแต่ถ้าทดลองปฏิบัติดูแล้ววบังเกิดผล เป็นความดับลงหรือลดลงของความทุกข์จริ จึงค่อยปล่อยใจเชื่อหรือปฏิบัติให้ยิ่งๆ ขึ้นต่อไป

สรุปได้ว่า หลักกาลามสูตรจะสอนว่า “อย่าเชื่อใคร แม้แต่ตัวเอง แต่ให้เชื่อความจริงที่เกิดขึ้นจาก การปฏิบัติจนเห็นผลอย่างแน่ชัดแล้วเท่านั้น” ซึ่งการไตร่ตรองยังไม่สามารถทำให้เรารู้ว่าคำสอนใดเป็นคำ สอนที่ถูกต้องได้ เพราะยังไม่ได้มีการลงมือปฏิบัติจริง ๆ จะต้องมีการปฏิบัติจนเห็นผลจริงก่อน เราจึงจะรู้ได้ว่าคำสอนใดเป็นคำสอนที่ถูกต้อง (คือดับทุกข์ได้) และคำสอนใดเป็นคำสอนที่ไม่ถูกต้อง (คือดับทุกข์ไม่ได้) ตามหลักกาลามสูตร

พระธนิต อธิจิตโต พระพงษ์ศักดิ์ สนุตมโน และสุวิมล สังวร (2559 น. 41-51) ศึกษาเรื่องการวินิจฉัยสั่งการในหลักกามสูตร ผลการศึกษาพบว่า แนวคิดตามทฤษฎีการวินิจฉัยสั่งการในกาลามสูตร เป็นแนวคิดเชิงปฏิเสธ งดเว้นหรือห้าม หมายความว่า อย่าเพิ่งด่วนเชื่อ ด่วนสรุป รวมถึงด่วนตัดสินใจอะไรง่ายๆ ซึ่งเมื่อเกิด คำถามว่า ถ้าห้ามว่าอย่าเพิ่งเชื่อหรือตัดสินใจง่ายๆแล้วจะให้ทำอย่างไร คำตอบบางพุทธศาสนา คือ เรียนรู้และเข้าใจการวินิจฉัยสั่งการอย่างถูกต้อง มีประสิทธิภาพและมีประสิทธิผลซึ่งในทาง พระพุทธศาสนาได้เสนอแนวทางในการตัดสินใจหรือการวินิจฉัยสั่งการด้วยหลัก “กาลามสูตร” ที่ ต้องใช้ทั้ง "ปรโตโฆสะ"และ "โยนิโสมนสิการ" เพื่อให้การวินิจฉัยสั่งการเป็นไปอย่างถูกต้อง (สัมมาทิฏฐิ) สามารถปฏิบัติได้และให้ผลประโยชน์อย่างสูงสุด ส่วนกระบวนการวินิจฉัยสังการนั้น มีขั้นตอนตามความเห็นของนักวิชาการต่าง ๆ กัน ซึ่งมีสาระสำคัญอยู่ที่ว่าจะต้องมีการกำหนด ขอบเขตของปัญหาที่เกิดขึ้น กำหนดทางเลือกที่เห็นว่าดีที่สุดในการแก้ปัญหา ซึ่งจะต้องนำเอาหลัก ทฤษฎีทางตะวันตกมาใช้ในหลักของการวิเคราะห์“5Ws1H” เป็นการหาข้อมูลของเหตุที่มาซึ่งจะ ก่อให้เกิดผลที่ตามมาทีหลัง บทบาทที่สำคัญของผู้นำหรือผู้บริหารในการจัดการหรือบริหารงานที่ต้องใช้หลักในการคิด วิเคราะห์ซึ่งจะนำพาให้เกิดความอยู่รอดและการประสบความสำเร็จ ของกลุ่ม หน่วยงาน หรือ องค์การ การตัดสินใจที่ดีนั้นจะก่อให้เกิดความผิดพลาดน้อยที่สุดตาม ดังนั้นผู้ที่จะตัดสินใจจึงควร หาข้อมูลหรือมีข้อมูลที่ดีและมีกระบวนการที่ดีให้การตัดสินใจ ตลอดจนตระหนักถึงสาเหตุที่ทำให้ เกิดการตัดสินใจผิดพลาดอีกด้วย โดยสามารถใช้หลักธรรมที่มีมาในพระพุทธศาสนามาเป็นเครื่องมือ ที่ใช้ในการพิจารณาแล้วการตัดสินใจก็จะเกิดผลดีมากที่สุดและเกิดความผิดพลาดน้อยที่สุด ซึ่งจะ นำไปสู่จุดมุ่งหมายสูงสุดของการบริหารงานองค์การ

จินตนา ตันสุวรรณนนท์ (2559) ศึกษาเรื่อง “สร้างการรู้เท่าทันสื่อ คือ การพัฒนาคุณภาพสื่อและผู้บริโภคสื่อในสังคมไทยอย่างยั่งยืน” พบว่า การดำเนินชีวิตในทุกวันนี้ สื่อดั้งเดิมและสื่อใหม่ได้เข้ามามีอิทธิพลต่อการดำเนินชีวิตประจำวันของมนุษย์ ไม่ว่าจะเป็นด้านการเรียน การทำงาน การบริโภค และการพักผ่อน ท่ามกลางกระแสวัฒนธรรมที่ถูกครอบงำโดยสื่อ ซึ่งสื่อก็มีทั้งสื่อที่ดีสื่อสร้างสรรค์ และสื่อที่ไม่เหมาะสม เป็นพิษเป็นภัยแก่สังคม แม้ประโยชน์ของสื่อจะมีอย่างอเนกอนันต์ ในทางกลับกันได้มีข้อมูลเชิงประจักษ์ที่แสดงให้เห็นถึงอันตรายของสื่อที่มีต่อผู้บริโภคสื่อ โดยเฉพาะกับผู้บริโภคสื่อที่ยังไม่มีวิจารณญาณที่ดีพอ ดังนั้นการรู้เท่าทันสื่อจึงเป็นสิ่งที่ควรสร้างให้เกิดขึ้นในผู้บริโภคสื่อทุกเพศ ทุกวัยและเป็นการเรียนรู้ตลอดชีวิต ต้องถูกพัฒนาอย่างต่อเนื่อง และเป็นทักษะที่ต้องได้รับการพัฒนาให้สูงขึ้น เพราะสื่อมีพัฒนาการความก้าวหน้าทางเทคโนโลยีและรูปแบบที่เปลี่ยนแปลงตลอดเวลา การสร้างการรู้เท่าทันสื่อมิได้เป็นเพียงแค่การพัฒนาคุณภาพผู้บริโภคสื่อเท่านั้น แต่ยังช่วยยกระดับคุณภาพสื่อในสังคมไทยให้เป็นไปตามความต้องการของคนในสังคม

**กรอบแนวคิด**

**ความรู้ ความเข้าใจ ตามหลักกาลามสูตรในการใช้สื่อออนไลน์ ของนักเรียนมัธยมศึกษาโรงเรียนนราสิกขาลัย จังหวัดนราธิวาส**

หลักกาลามสูตร

คำสอนของพระพุทธเจ้าเรื่องหลักเกณฑ์ความเชื่อ 10 ประการ

การรู้เท่าทันสื่อออนไลน์

**วิธีการดำเนินการวิจัย**

 การวิจัยครั้งนี้เพื่อศึกษาความรู้ ความเข้าใจ ตามหลักกาลามสูตรในการใช้สื่อออนไลน์ ของนักเรียนมัธยมศึกษาโรงเรียนนราสิกขาลัย จังหวัดนราธิวาส

**เครื่องมือที่ใช้ในการเก็บรวบรวมข้อมูล**

แบบสัมภาษณ์

สำหรับเครื่องมือและวิธีในการเก็บรวบรวมข้อมูลนั้น ผู้วิจัยเลือกใช้วิธีการสัมภาษณ์เชิงลึก โดยใช้แบบสัมภาษณ์ แบบกึ่งโครงสร้าง มีการกำหนดคำถามไว้ล่วงหน้าอย่างชัดเจน รูปแบบของคำถามเป็นคำถามปลายเปิด โดยการเก็บรวบรวมข้อมูลจากการสัมภาษณ์นักเรียน ซึ่งแบบสัมภาษณ์ประกอบด้วย

ส่วนที่ 1 ข้อมูลทั่วไปของผู้ให้ข้อมูลหลัก

 ส่วนที่ 2 ความรู้ ความเข้าใจ ตามหลักกาลามสูตรในการใช้สื่อออนไลน์

**การวิเคราะห์ข้อมูล**

การวิเคราะห์ข้อมูลเชิงคุณภาพ ผู้วิจัยได้นำข้อมูลที่ได้จากการศึกษาเอกสารที่เกี่ยวข้องและการสัมภาษณ์เชิงลึกกับกลุ่มผู้ให้ข้อมูลหลัก มาวิเคราะห์เชิงเนื้อหา แล้วพรรณนาความ จากนั้นจึงนำข้อมูลมาวิเคราะห์ข้อมูลทั้งหมดและนำเสนอข้อเสนอแนะ

**ผลการศึกษา**

การวิจัยเรื่องความรู้ ความเข้าใจ ตามหลักกาลามสูตรในการใช้สื่อออนไลน์ของนักเรียนมัธยมศึกษาโรงเรียนนราสิกขาลัย จังหวัดนราธิวาส โดยใช้กระบวนการวิจัยในเชิงคุณภาพ ผู้วิจัยสามารถสรุปผลการวิจัยได้ดังนี้

**ส่วนที่ 1 ข้อมูลทั่วไปของผู้ให้ข้อมูลหลัก พบว่า**

ผู้ให้ข้อมูลหลักเป็นนักเรียน ชั้นมัธยมศึกษาชั้นปีที่ 1 – 6 ของโรงเรียนนราสิกขาลัย ที่นับถือศาสนาพุทธ ส่วนใหญ่เป็นเพศหญิง จำนวน 7 คน และเป็นเพศชาย จำนวน 5 คน อายุอยู่ในช่วงระหว่าง 14 – 16 ปี รองลงมา อายุอยู่ในช่วง 17 – 19 ปี สื่อออนไลน์ ที่นักเรียนทุกคนใช้ คือ เฟสบุ๊ค (Facebook) รองลงมาคือ ไลน์ (Line) จำนวน 9 คน อินสตราแกรม (Instagram) จำนวน 7 คน และน้อยที่สุด คือ ทวิตเตอร์ (Twitter) จำนวน 5 คน ตามลำดับ

**ส่วนที่ 2 ความรู้ ความเข้าใจ ตามหลักกาลามสูตรในการใช้สื่อออนไลน์**

 ผู้ให้ข้อมูลส่วนใหญ่มีความรู้ และความเข้าใจในหลักกาลามสูตร ทั้ง 10 ข้อ เนื่องจากโรงเรียนนราสิกขาลัยมีชั่วโมงกิจกรรมพระพุทธศาสนา สำหรับให้ความรู้เกี่ยวกับพระพุทธสาสนา แก่นักเรียนภายในโรงเรียน ทำให้นักเรียนมีพื้นฐานความรู้ ความเข้าใจ เกี่ยวกับหลักกาลามสูตร

จากการสัมภาษณ์ ทำให้ผู้วิจัย พบว่า นักเรียนให้ความสำคัญเกี่ยวกับการใช้สื่อออนไลน์ เพราะส่วนใหญ่แล้วนักเรียนจะใช้เวลาว่างในการบริโภค สื่อออนไลน์ ผ่านหน้าจอโทรศัพท์มือถือ ซึ่งเมื่อรวมเวลาที่ใช้สื่อออนไลน์แล้วนั้น จะใช้เวลา ประมาณ 3 – 4 ชัวโมงต่อวัน ทั้งนี้ไม่รวมวันหยุดเสาร์ – อาทิตย์ ที่ใช้เวลา มากกว่า 5 ชั่วโมงต่อวันในการบริโภคสื่อออนไลน์ โดยในวันธรรมดา จันทร์ – ศุกร์ จะใช้เวลาหลังเลิกเรียนในการใช้สื่อออนไลน์ ส่วนใหญ่จะเป็นการพูดคุย สนทนา เกี่ยวกับประเด็นต่างๆ รวมถึงสืบค้นข้อมูลข่าวสาร บางหาข้อมูลเกี่ยวกับการเรียน ซึ่งเป็นผลสื่บเนื่องทำให้บริโภคสื่อออนไลน์ประเภทอื่นๆที่สนใจอย่างต่อเนื่อง อาทิ สื่อโฆษณา ฟิดข่าวบนเฟสบุ๊ค ซื้อสิ่นค้า และอื่นๆ เป็นต้น

ประเด็นต่อมาคือ ความรู้ ความเข้าใจ ตามหลักกาลามสูตรในการใช้สื่อออนไลน์ พบว่า นักเรียนให้ความสำคัญเป็นอย่างยิ่ง และให้ความคิดเห็นต่รงกันว่า หลักกาลามสูตร คือ หลักคำสอนที่ต้องมีการพิสูจน์ พินิจพิจารณา หรือการคิด การไตร่ตรอง ก่อนที่จะเชื่อสิ่งใดสิ่งหนึ่ง แต่ในเชิงปฏิบัตินั้น จะพบว่า นักเรียนชั้นมัธยมศึกษาตอนปลายได้นำหลักคำสอนดังกล่าวไปปฏิบัติมากกว่า อาจด้วยวัย อายุ และวุฒิภาวะ ที่มากกว่า ทำให้ก่อนการเชื่อสื่อออนไลน์ หรือตัดสินใจเชื่อสิ่งใดสิ่งหนึ่งนั้น จะต้องหาข้อมูลข่าวสารจากหลายๆแหล่งที่มา เพื่อมาสนับสนุนความเชื่อว่าเป็นจรริงหรือเท็จ แต่ทั้งนี้สำหรับนักเรียนชั้นมัธยมศึกษาตอนต้นนั้น พบว่า ส่วนใหญ่จะเชื่อสื่อออนไลน์และเลือกที่จะพิสูจน์ในลำดับถัดไป เช่น การเลือกซื้อผลิตภัณฑ์ความงามผ่านการโฆษณา นักเรียนส่วนใหญ่จะหลงเชื่อโดยปราศจาการพิสูจน์ หรือไตร่ตรอง ว่าการสื่อโฆษณษนั้นเป็นโฆษณาชวนเชื่อหรือไม่ และเมื่อถูกใจในสินค้า หรือบริการ นั้นๆ จะซื้อสิ่นค้า หรือบริการต่างๆ นั้นทันทีหลังได้รับชมโฆษณา เป็นต้น เมื่อพิจารณาตามหลักกาลามสูตรเป็นรายข้อ จะพบว่า

ข้อที่ 1 . มา อนุสฺเวน ( มา อะนุสสะเวนะ ) (อย่าเพิ่งเชื่อโดยฟังตามกันมา)

( Be not led by report- both verbal report and written report. ) จากการสัมภาษณ์ พบว่า หลักกาลามสูตร ในข้อนี้ นักเรียนทุกคนสามารถนำไปปรับใช้กับการบริโภคสื่อออนไลน์ ด้วยการพิสูจน์ ก่อนที่จะเชื่อถือ โดยนักเรียนบางคนให้การเปรียบเทียบ สื่อออนไลน์ในลักษณะนี้กับการติฉินนินทาผู้อื่น หรือการฟังเรื่องเล่าจากผู้อื่น ประกอบกับ หลักกาลามสูตร 3. มา อิติกิรายะ ( มา อิติกิรายะ ) (อย่าเพิ่งเชื่อเพราะข่าวเล่าลือ) ( Be not led by hearsay or rumour. ) 5. มา ตกฺกเหตุ ( มา ตักกะเห-ตุ ) (อย่าเพิ่งเชื่อโดยคิดเดาเอาเอง)( Be not led by mere logic. ) และ 6. มา นยเหตุ ( มา นะยะเห-ตุ ) (อย่าเพิ่งเชื่อโดยคิดคาดคะเนอนุมานเอา)( Be not led by inference and philosophy. ) ซึ่งตามหลักกาลามสูตร ทั้ง 4 ข้อที่กล่าวมากข้างต้นนี้ นักเรียนส่วนใหญ่ให้ความคิดเห็นที่ ว่าเป็นเรื่องที่ใกล้ตัวและพบบ่อยที่สุดสำหรับการใช้สื่อออนไลน์ โดยเฉพาะอย่างยิ่งสื่อที่เป็นในลักษณะชวนเชื่อ และสื่อที่ส่อไปในแนวชักชวนให้เห็นพ้องตาม นักเรียนจะพิจารณา ก่อนการตัดสินใจเชื่อ และหากสื่อนั้นเป็นสื่อที่น่าสนใจ นักเรียนหลายคนเลือกที่จะปรึกษาหารือ เพื่อนๆ หรือครอบครัว หรือคนใกล้ชิด เพื่อร่วมกันพิจารณาสื่อนั้นๆ ก่อนการตัดสินใจ และจากการสัมภาษณ์พบว่า บ่อยครั้งที่สื่อจะเป็นประเด็กที่ถกเถียงกันเพื่อหาข้อสรุป

ประเด็นต่อมาคือ หลักกาลามสูตร ในข้อที่ 2. มา ปรมฺปราย ( มา ปะรัมปะรายะ ) (อย่าเพิ่งเชื่อโดยถือว่าเป็นของเก่าเล่าสืบๆ กันมา) นักเรียนให้ความคิดเห็นที่แตกต่างกัน โดยบางส่วนมองว่า หากเป็นเรื่องเก่า หรือเรื่องที่เกี่ยวพันกับอดีต อาทิ สื่อที่เกี่ยวข้องกับประวัติศาตร์ หรือ สื่อที่เป็นเรื่องเล่าเรื่องผี เรื่องไสยศาสตร์ นักเรียนกลุ่มนี้เลือกที่จะเชื่อโดยมิต้องพิสูจน์ใดๆ เพราะบางเรื่องเป็นเรื่องที่ไม่สามารถพิสูจน์ได้ เสมอเรื่องเล่าที่ได้ฟังจากพ่อ – แม่ หรือบุคคลใกล้ชิด ซึ่งในประเด็นนี้ทำให้สามารถพิสูจน์หลักกาลามสูตร ข้อที่ 9. คือ มา ภพฺพรูปตาย (มา พับพะรูปะตายะ) (อย่าเพิ่งเชื่อว่าผู้พูดควรเชื่อได้)( Be not led by seeming possibility and because of creditability. ) ว่านักเรียนเลือกเชื่อผู้สร้างสื่อโดยมิต้องทำการพิสูตร

จากการสัมภาษณ์ นักเรียน ทำให้ผู้วิจัยทราบว่า หลักกาลามสูตรในข้อที่ 4. มา ปิฎกสมฺปทาเนน ( มา ปิตะกะสัมปะทาเนนะ ) (อย่าเพิ่งเชื่อโดยอ้างคัมภีร์หรือตำรา) ( Be not led by the authority of texts. )( Be not led by tradition. ) และหลักกาลามสูตรในข้อที่ 10. มา สมโณ โน ครูติ (มา สัมมะโนโนคะรูติ) (อย่าเพิ่งเชื่อว่าผู้พูดนั้นเป็นครูของเรารา) ( Be not led by the idea, ‘This is our teacher’. ) ซึ่งพบว่า นักเรียนทุกคนเลือกที่จะเชื่อโดยปราศจาศการพิสูตร อีกทั้งยังให้ความคิดเห็นที่ว่า คัมภีร์หรือตำรานั้น เป็นสิ่งที่เขาได้พิสูจน์กันมาแล้ว จึงสามารถบันทึกเพื่อเผยแพร่ให้คนอื่นได้รับรู้ มิจำเป็นต้องพิสูจน์ ซึ่งขัดต่อหลักกาลามสูตรในข้อที่ 8. มา ทิฏฺฐินิชฺฌานกฺขนฺติยา ( มา ทิดถินิดชานักขันติยา ) (อย่าเพิ่งเชื่อเพราะเห็นว่าต้องกับความเห็นของตน ) ( Be not led by the agreement with a considered and approved theory. )ที่สอนให้ว่าอย่าเชื่อเพราะตรงกับความคิดเห็นของเรา และในหลักกาลามสูตรข้อสุดท้าย คือ ข้อที่ 7. มา อาการปริวิตกฺเกน

( มา อาการะปะริวิตักเกนะ ) (อย่าเพิ่งเชื่อโดยตรึกเอาตามอาการที่ปรากฏ) ( Be not led by considering appearances and common sense. ) นักเรียนไม่สามารถนำหลักกาลามสูตรในข้อนี้ไปใช้กับการใช้สื่อออนไลน์ได้ โดยให้ความคิดเห็นที่น่าสนใจว่า สื่อออนไลน์นั้นเป็นสิ่งที่สามารถพิสูจน์ได้ยากเพราะเราไม่สามารถจับต้องได้ ซึ่งในบางครั้งเราก็ไม่สามารถพิสูจน์ได้ว่าจริงหรือเท็จ แต่สิ่งที่สำคัญคือการรู้เท่าทันสื่อและไม่ตกเป็นเครื่องมือของสื่อออนไลน์ถือเป็นเป็นสิ่งที่ควรทำมากที่สุด

**อภิปรายผล**

ผู้ให้ข้อมูลหลักเป็นนักเรียน ชั้นมัธยมศึกษาชั้นปีที่ 1 – 6 ของโรงเรียนนราสิกขาลัย ที่นับถือศาสนาพุทธ ส่วนใหญ่เป็นเพศหญิง จำนวน 7 คน และเป็นเพศชาย จำนวน 5 คน อายุอยู่ในช่วงระหว่าง 14 – 16 ปี รองลงมา อายุอยู่ในช่วง 17 – 19 ปี สอดคล้องกับผลการวิจัยของ เยาวภา บัวเวช และ มาริษา สุจิตวนิช(2558) อ้างถึงใน comScore Media Metrix Worldwide (2011) ที่ระบุว่าในกลุ่มผ้ใช้อินเทอร์เน็ตอายุ 15-24 ปีทั่วโลกมีการใช้โซเชียลมีเดียเพิ่มขึ้น จากการสัมภาษณ์ยังพบว่า สื่อออนไลน์ นักเรียนทุกคนใช้ คือ เฟสบุ๊ค (Facebook) รองลงมาคือ ไลน์ (Line) จำนวน 9 คน อินสตราแกรม (Instagram) จำนวน 7 คน และน้อยที่สุด คือ ทวิตเตอร์ (Twitter) จำนวน 5 คน ตามลำดับ

นักเรียนส่วนใหญ่ มีความรู้ ความเข้าใจ และสามารถนำหลักกาลามสูตรมาปรับใช้ในการใช้สื่อออนไลน์ ประกอบด้วย ข้อที่ (1) มา อนุสฺสวเนน : อย่าเพิ่งเชื่อโดยฟังตามกันมา ข้อที่ (2) มา ปรมฺปราย : อย่าเพิ่งเชื่อโดยถือว่าเป็นของเก่าเล่าสืบๆ กันมา ข้อที่ (3) มา อิติกิราย : อย่าเพิ่งเชื่อเพราะข่าวเล่าลือ ข้อที่ (5) มา ตกฺกเหตุ : อย่าเพิ่งเชื่อโดยคิดเดาเอาเอง และข้อที่ (6) มา นยเหตุ : อย่าเพิ่งเชื่อโดยคิดคาดคะเนอนุมานเอา เพื่อใช้ในการตัดสินใจเลือกบริโภคสื่อออนไลน์ โดยส่วนใหญ่จะมีการพินิจพิจารณา ไตร่ตรอง คิดและวิเคราะห์ รวมถึงการหาข้อมูลจากแหล่งอื่นๆเพื่อมาสนับสนุนสื่อนั้นๆ ก่อนที่จะเชื่อ สอดคล้องกับ แนวคิดของจินตนา ตันสุวรรณนนท์ (2559) ทักษะการเรียนรู้เพื่อเท่าทันสื่อ มีองค์ประกอบที่สำคัญ ดังนี้ 1 ทักษะในการเข้าถึง (Access Skill) 2 ทักษะการวิเคราะห์ (Analyze Skill) 3 ทักษะการประเมินเนื้อหาสาร (EvaluateSkill) 4 ทักษะการสร้างสรรค์ (Create Skill) เป็นต้น

 การบริโภคสื่อออนไลน์ และมีการพิจารณา ไตร่ตรองทั้งด้วยตนเอง และนำสื่อออนไลน์เป็นประเด็นถกเถียงเพื่อหาข้อสรุป จากผู้อื่นนั้น ถือว่าเป็นสิ่งที่ดี ที่ทำให้เห็นว่าผู้บริโภคสื่อออนไลน์มีความตะหนักในการหาข้อเท็จจริง และไม่เป็นเครื่องมือให้กับสื่อออนไลน์ เพราะแน่นอนอยู่แล้วว่า สื่อออนไลน์มีหลายลักษณะ เป็นสื่อที่ดี สร้างสรรค์ และอาจเป็นแนวทางที่ไม่ดี นำไปสู้การลอกเลี่ยนแบบ หรือนำไปในทิศทางลบ สอดคล้องกับจินตนา ตันสุวรรณนนท์ (2559) ทักษะการเรียนรู้เพื่อเท่าทันสื่อ ในประเด็นที่ 5 ทักษะการมีส่วนร่วม (Participate Skill) ทักษะนี้จะ ช่วยให้บุคคลสามารถเข้าไปมีส่วนร่วมหรือปฏิสัมพันธ์ซึ่งจะส่งผล มหาศาลในการทำงานร่วมกับผู้อื่น แนวคิดเกี่ยวกับทักษะการรู้เท่าทันสื่อข้างต้นสอดคล้อง กับที่คณะกรรมาธิการยุโรป (Celot & Perez Tornero , 2009) กล่าวถึงโครงสร้างของการรู้เท่าทันสื่อว่าประกอบด้วย 2 มิติ คือ (1) ปัจจัยที่เกี่ยวข้องกับสภาพแวดล้อม (Environmental Factors) เป็นระดับพื้นฐานซึ่งเป็นชุดของปัจจัยที่เป็นไปตามบริบท (2) ความสามารถส่วนบุคคล ( IndividualCompetences ) หมายถึง ความสามารถเฉพาะของบุคคลที่เกี่ยวเนื่องกับการฝึก ปฏิบัติทางทักษะ เป็นต้น

แต่ที่เป็นกังกลที่สุดคือการนำหลักกาลามสูตรไปใช้น้อยหรือในบางข้อที่นักเรียนไม่สามารถนำไปประยุกต์ใช้กับสื่อออนไลน์ได้ อาทิ ข้อที่ (4) มา ปิฏกสมฺปทาเนน : อย่าเพิ่งเชื่อโดยอ้างคัมภีร์หรือตำรา ข้อที่ (7) มา อาการปริวิตกฺเกน : อย่าเพิ่งเชื่อโดยตรึกเอาตามอาการที่ปรากฏ ข้อที่ (8) มา ทิฎฐินิชฺฌานกฺขนฺติยา : อย่าเพิ่งเชื่อเพราะเห็นว่าต้องกับความเห็นของตน ข้อที่ (9) มา ภพฺพรูปตา : อย่าเพิ่งเชื่อว่าผู้พูดควรเชื่อได้ ข้อที่ (10) มา สมโณ โน ครูติ : อย่าเพิ่งเชื่อว่าผู้พูดนั้นเป็นครูของเรา เป็นต้น

**อ้างอิง**

จินตนา ตันสุวรรณนนท์ .(2559). สร้างการรู้เท่าทันสื่อ คือ การพัฒนาคุณภาพสื่อและผู้บริโภคสื่อในสังคมไทยอย่างยั่งยืน.
 ***วารสารวิจัย มสด.*** *สาขามนุษยศาสตร์และสังคมศาสตร์. 11 (1), หน้า 93 - 112.*

พระคัมภีรญาณ อภิปุญโญ.(2550***). สวนโมกขพลาราม.*** กรุงเทพฯ: สถาบันบันลือธรรม.

พระธนิต อธิจิตฺโต พระพงษ์ศักดิ์ สนฺตมโน และสุวิมล สังวร. (2559).การวินิจฉัยสั่งการในหลักกาลามสูตร.*วารสาร มจร
 มนุษยศาสตร์ปริทรรศน์.* ปีที่ 2 (2), กรกฎาคม-ธันวาคม**, หน้า 41-51**

เยาวภา บัวเวช และมาริษา สุจิตวนิช.(2558).*การรู้เท่าทันสื่อ : ประโยชน์และการนำไปใช้ กรณีศึกษามหาวิทยาลัยราชภัฏ**นครปฐม.สำ*นักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ

วรวิชชา ทองชาวนาและพระครูสุธีคัมภีรญาณ. (2560). การสร้างภูมิค้มกันทางสังคมกับการรู้เท่าทันสื่อโซเชียลเน็ตเวิร์คเชิง
 พุทธบูรณาการ : กรณีศึกษาไลน์.***วารสารธรรม****ทรรศน์.* ปีที่ 17 (1), มกราคม-เมษายน 2560. หน้า 205-219.

วรัชญ์ ครุจิต. (2554). *แนวทาง 10 ประการในการบูรณาการ “ความรู้เท่าทันสื่อ” เข้ากับการเรียน*

*การสอน.* กรุงเทพฯ: บริษัท ออฟเซ็ทพลัส จำกัด.

วิโรจน์ ศรีหิรัญ (2551). *รายงานวิจัยเรื่อง ความรู้เท่าทันหนังสือพิมพ์ของประชาชนใ*นกรุงเทพมหานคร.กรุงเทพฯ :
 มหาวิทยาลัยสยาม.

สุรางค์ โค้วตระกูล. (2550). *จิตวิทยาการศึกษา.* กรุงเทพฯ: ด่านสุทธาการพิมพ์.

อรวรรณ ปิลันธน์โอวาท. (2552). *การสื่อสารเพื่อการโน้มน้าวใจ.*(พิมพ์ครั้งที่ 5). กรุงเทพฯ: จุฬาลงกรณ์มหาวิทยาลัย.

อุษา บิ้กกิ้นส์. (2555). *การรู้เท่าทันสื่อและสารสนเทศ.* กรุงเทพฯ: มหาวิทยาลัยธุรกิจบัณฑิต.

1. 1นักศึกษาหลักสูตร ศศ.ม. (การบริหารการพัฒนาสังคม), คณะมนุษยศาสตร์และสังคมศาสตร์ มหาวิทยาลัยสงขลานครินทร์

วิทยาเขตปัตตานี

 MA student in Social Development Administration, Faculty of Humanities and Social Science, Prince of Songkla

University

2ดร. (บริหารศาสตร์), อาจารย์ภาควิชาสังคมศาสตร์ คณะมนุษยศาสตร์และสังคมศาสตร์ มหาวิทยาลัยสงขลานครินทร์

วิทยาเขตปัตตานี [↑](#footnote-ref-1)
2. 2Lecturer,Dr., Social Development Administration, Faculty of Humanities and Social Science, Prince of Songkla

University [↑](#footnote-ref-2)
3. [↑](#footnote-ref-3)
4. [↑](#footnote-ref-4)